આ માણસ જ્યારે રાત્રે કામ કરતો હતો ત્યારે આસપાસનું વાતાવરણ કેવું હતું? અતિશય ઘોંઘાટિયું. તમે જો કોઈ આવી હાઈટેક ફાઉન્ડ્રીની મુલાકાત લીધી હોય તો જ તમને ખબર પડે કે આ ઘોંઘાટ કેવો હોય. આવા કામમાં એકાગ્રતા થવાનો પ્રયાસ એ કામદાર કરતો હતો. મોલ્ડિંગ મશીનમાં રેતીને હવાનું દબાણ આપી મોલ્ડ તૈયાર થાય છે. અને મોલ્ડ તૈયાર થાય એટલે હવાના ભારે દબાણથી ફુવારાથી છૂટો પડાય છે. આ છુટા પડવાની પ્રક્રિયા ધડાકા સાથે થાય છે. અવાજ એટલો શક્તિશાળી હોય કે ચામડી પર કશું ભોંકાતુ હોય. કોઇ પણ માણસ બુધ્ધિની જરૂર હોય તેવું કામ આવા વાતાવરણમાં કરવાનું પસંદ કરે નહીં. આ ફીટરે એક સાથે કેટલું ધ્યાન રાખવાનું હતું ! એકબાજુ એણે ફોલ્ટ શોધવાનો હતો અને તે જ સમયે પેલી દર પંદર સેકન્ડે આગળ-પાછળ જતી-આવતી ટ્રેનું ધ્યાન રાખવાનું કે અત્યારે એ ક્યાં હશે. વળી એણે આડા પડીને કામ કરવાનું હતું તે અંગસ્થિતિ નો પણ વિચાર કરવો પડે.